ອົງການຢູເນສໂກ ຮັບເອົາປາແລສໄຕນ໌ ເປັນສະມາຊິກສົມບູນ (ເບິ່ງວີດີໂອ)
ອົງການຢູເນສໂກຂອງສະຫະປະຊາຊາດ ຮັບເອົາປາແລສໄຕນ໌ ເປັນສະມາຊິກ ສົມບູນ ແຕ່ສູນເສຍເງິນທຶນຈາກສະຫະລັດ.
ອົງການວັດທະນະທໍາຂອງສະຫະປະຊາຊາດໄດ້ອະນຸມັດໃຫ້ປາແລສໄຕນ໌ ເຂົ້າເປັນ ສະມາຊິກໂດຍເຕັມຂອງຕົນໃນວັນຈັນວານນີ້ ໃນການເຄື່ອນໄຫວທີ່ຈະເຮັດໃຫ້ອົງ ການດັ່ງກ່າວເສຍເງິນທຶນຂອງຕົນໄປເກືອບ 1 ສ່ວນ 4 ແລະໄດ້ຮັບການຕໍາໜິຕິ ຕຽນຈາກບັນດາເຈົ້າໜ້າທີ່ສະຫະລັດແລະອິສຣາແອລ ທີ່ກ່າວວ່າ ການລົງມະຕິດັ່ງ ກ່າວຈະສ້າງຄວາມເສຍຫາຍໃຫ້ແກ່ໂອກາດສໍາລັບສັນຕິພາບໃນພາກຕາເວັນອອກ ກາງ ກະຊວງການຕ່າງປະເທດສະຫະລັດກ່າວວ່າ ກຸງວໍຊິງຕັນຈະບໍ່ຈ່າຍເງິນຈໍານວນ 60 ລ້ານໂດລາສໍາລັບເດືອນພະຈິກນີ້ ໃຫ້ອົງການ UNESCO ຍ້ອນກົດໝາຍຂອງສະ ຫະລັດທີ່ມີມາແຕ່ດົນນານ ທີ່ຫ້າມການສະໜັບສະໜຸນຂອງອາເມຣິກາ ຕໍ່ອົງການ ໃດໆຂອງສະຫະປະຊາຊາດທີ່ຮັບເອົາກຸ່ມປາແລສໄຕນ໌ ເຂົ້າເປັນສະມາຊິກນັ້ນ ທ່ານນາງ Irina Bokova ຜູ້ອໍານວຍການທົ່ວໄປຂອງອົງການ UNESCO ກ່າວ ຫລັງຈາກການລົງມະຕິກັນວ່າ ທ່ານນາງມີຄວາມເປັນຫ່ວງກ່ຽວກັບສະຖຽນລະ ພາບດ້ານການເງິນຂອງອົງການດັ່ງກ່າວ ລັດຖະບານກຸງວໍຊິຕັນເປັນແຫລ່ງທີ່ມາຂອງເງິນທຶນກ້ອນໃຫຍ່ທີ່ສຸດຂອງ UNESCO ໂດຍໃຫ້ເງິນທຶນໃນຈໍານວນ 22 ສ່ວນຮ້ອຍຂອງງົບປະມານຂອງອົງ ການດັ່ງກ່າວ ສະຫະລັດເຄີຍຖອນໂຕອອກຈາກ UNESCO ມາກ່ອນໃນຊຸມປີ 1980 ພາຍໃຕ້ລັດຖະບານມື້ລາງປະທານາທາທິບໍດີ Ronald Reagan ແລະ ໄດ້ກັບຄືນເຂົ້າເປັນສະມາຊິກອີກ ໃນປີ 2003 ທໍານຽບຂາວເອີ້ນການຕັດສິນໃຈຂອງອົງການ UNESCO ວ່າເປັນການເຄື່ອນ ໄຫວກ່ອນເວລາອັນຄວນ ໂດຍກ່າວວ່າ ມັນບ່ອນທໍາລາຍເປົ້າໝາຍຂອງປະຊາ ຄົມໂລກທີ່ຢາກໃຫ້ມີແຜນການສັນຕິພາບຮອບດ້ານ ສໍາລັບພາກຕາເວັນອອກ ກາງນັ້ນ ທ່ານ Jay Carney ໂຄສົກປະຈໍາທໍານຽບຂາວກ່າວວ່າ ການລົງມະຕິ ດັ່ງກ່າວເປັນການຫັນເຫຄວາມສົນໃຈໄປຈາກຄວາມພະຍາຍາມເພື່ອລິເລີ້ມການ ເຈລະຈາກັນໂດຍກົງຄືນ ລະ ຫວ່າງອິສຣາແອລແລະປາແລສໄຕນ໌ ຊຶ່ງລັດຖະ ບານທ່ານໂອບາມາກ່າວວ່າ ເປັນຫົນທາງດຽວເທົ່ານັ້ນທີ່ຈະພາໃຫ້ບັນລຸສັນຕິພາບ ກະຊວງການຕ່າງປະເທດອິສຣາແອລເອີ້ນການເຄື່ອນໄຫວດັ່ງກ່າວວ່າ ເປັນຍຸດທະ ວິທີແຕ່ຝ່າຍດຽວຂອງປາແລສໄຕນ໌ ຊຶ່ງຈະເປັນໄພກີດກັນຕໍ່ການດໍາເນີນຄວາມ ພະຍາຍາມໃນອະນາຄົດເພື່ອໃຫ້ບັນລຸຂໍ້ຕົກລົງສັນຕິພາບນັ້ນ